CELEX: 32009D0752
Language: lv
Date: 2009-10-12 00:00:00
Title: 2009/752/EK: Komisijas Lēmums ( 2009. gada 12. oktobris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū krila Euphausia superba lipīdu ekstraktu kā jaunu pārtikas produktu sastāvdaļu (izziņots ar dokumenta numuru C(2009) 7647)

13.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 268/33
            
         
      KOMISIJAS LĒMUMS
   
   (2009. gada 12. oktobris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū krila Euphausia superba lipīdu ekstraktu kā jaunu pārtikas produktu sastāvdaļu
   (izziņots ar dokumenta numuru C(2009) 7647)
   (Autentisks ir tikai teksts angļu valodā)
   (2009/752/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Neptune Technologies & Bioressources Inc. 2006. gada 29. septembrī Somijas kompetentajām iestādēm iesniedza pieprasījumu laist tirgū krila Euphausia superba lipīdu ekstraktu kā jaunu pārtikas produktu sastāvdaļu.
            
         
               (2)
            
            
               Somijas kompetentā pārtikas produktu novērtējuma iestāde 2007. gada 29. janvārī sniedza sākotnējo novērtējuma ziņojumu. Minētajā ziņojumā tā secināja, ka ir pieļaujami lietot krila Euphausia superba lipīdu ekstraktu kā pārtikas produktu sastāvdaļu.
            
         
               (3)
            
            
               Komisija 2007. gada 19. februārī nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2008. gada 31. janvārī notika apspriešanās ar Eiropas Pārtikas nekaitīguma iestādi (EPNI).
            
         
               (6)
            
            
               Pēc Komisijas pieprasījuma Diētisko produktu, uztura un alerģiju zinātnes ekspertu grupa sagatavoja zinātnisku atzinumu par krila Euphausia superba lipīdu ekstraktu kā pārtikas produktu sastāvdaļu, secinot, ka krila Euphausia superba lipīdu ekstrakts paredzētajos lietošanas apstākļos ir nekaitīgs.
            
         
               (7)
            
            
               Pamatojoties uz sākotnējo novērtējuma ziņojumu, konstatēts, ka krila Euphausia superba lipīdu ekstrakts atbilst minētās regulas 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Krila Euphausia superba lipīdu ekstraktu, kura specifikācija iekļauta I pielikumā, var laist tirgū Kopienā kā jaunu pārtikas produktu sastāvdaļu lietojumiem un maksimālajos daudzumos, kuri norādīti II pielikumā.
   2. pants
   Produkta marķējumā vai arī pārtikas produkta sastāvdaļu sarakstā iekļauj apzīmējumu “vēžveidīgo sugas krila Euphausia superba lipīdu ekstrakts”.
   3. pants
   Šis lēmums ir adresēts uzņēmumam Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Canada.
   
      Briselē, 2009. gada 12. oktobrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 43, 14.2.1997., 1. lpp.
   
      I PIELIKUMS
      
         KRILA EUPHAUSIA SUPERBA LIPĪDU EKSTRAKTA SPECIFIKĀCIJA
      
      
         Apraksts
      
      Ražojot lipīdu ekstraktu no krila Euphausia superba, dziļi sasaldētu krilu sasmalcina un ekstrahē ar acetonu. Filtrējot no lipīdiem atdala olbaltumvielas un krila masu. Acetonu un pārpalikušo ūdeni iztvaicē.
      
                  Tests
               
               
                  Specifikācija
               
            
                  Pārziepošanas skaitlis
               
               
                  Ne vairāk kā 185 mg KOH/g
               
            
                  Peroksīda skaitlis (PV)
               
               
                  Ne vairāk kā 0,2 meq O2/kg eļļas
               
            
                  Mitrums un gaistošo vielu saturs
               
               
                  Ne vairāk kā 0,9 %
               
            
                  Fosfolipīdi
               
               
                  Ne vairāk kā 50 %
               
            
                  Transtaukskābes
               
               
                  Ne vairāk kā 1 %
               
            
                  EPA (eikozapentaēnskābe)
               
               
                  Vismaz 15 %
               
            
                  DHA (dokozaheksaēnskābe)
               
               
                  Vismaz 7 %
               
            
   
      II PIELIKUMS
      
         KRILA EUPHAUSIA SUPERBA LIPĪDU EKSTRAKTA LIETOJUMI
      
      
                  Lietošanas grupas
               
               
                  DHA un EPA maksimālais kopējais saturs
               
            
                  Piena produkti, izņemot dzērienus uz piena bāzes
               
               
                  200 mg/100 g vai siera produktiem 600 mg/100 g
               
            
                  Piena produktu analogi, izņemot dzērienus
               
               
                  200 mg/100 g vai siera produktu analogiem 600 mg/100 g
               
            
                  Smērējamie tauki un mērces
               
               
                  600 mg/100 g
               
            
                  Sausās brokastis
               
               
                  500 mg/100 g
               
            
                  Uztura bagātinātāji
               
               
                  200 mg uz ražotāja ieteikto dienas devu
               
            
                  Īpašiem medicīniskiem mērķiem paredzēti diētiski pārtikas produkti
               
               
                  Atbilstīgi to personu īpašajām uztura prasībām, kurām produkti paredzēti
               
            
                  Pārtikas produkti diētām ar ierobežotu enerģētisko vērtību svara samazināšanai
               
               
                  200 mg ēdienreizes aizvietotājā